NaiveNeuron/SloPal huggingface dataset:
Hort, Milan, podpredseda NR SR (2010-12-01):
Vážené kolegyne, kolegovia, prajem príjemné popoludnie. Budeme pokračovať v prerušenej schôdzi Národnej rady. Prerokovávame druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov . Máme ho pod tlačou 109 a výsledky rokovania výborov máme ako tlač 109a. Prosím teraz podpredsedu vlády a ministra práce, sociálnych vecí a rodiny pána Jozefa Mihála, aby zaujal miesto určené pre navrhovateľov. Vidím, že pán spoločný spravodajca z výboru pre sociálne veci pán Zoltán Horváth už tak učinil a budeme teraz pokračovať v prerušenej rozprave. Pred prestávkou obednou sme prerušili vystúpenie pani poslankyne Blahovej, ktorej teraz dávam slovo, aby ho mohla dokončiť. Ona bola jediná prihlásená do rozpravy písomnou formou. Po jej vystúpení a prípadných faktických poznámkach bude možnosť prihlásiť sa do rozpravy ústne. Pani poslankyňa, nech sa páči.
Laurenčík, Milan, podpredseda NR SR (2021-05-06):
Pán poslanec Marián Kéry.
Pročko, Jozef, poslanec NR SR (2023-12-12):
Ďakujem veľmi pekne. Ja poprosím o kľud v sále, keby ste mohli pán... (Prerušenie vystúpenia predsedajúcim.)
Liba, Peter, poslanec NR SR (2021-06-17):
Ďakujem za slovo, pán predsedajúci. Vážené panie poslankyne, vážení páni poslanci, vážená pani ministerka, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a o doplnení niektorých zákonov v znení neskorších predpisov (tlač 559). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako pre spravodajcu vyplývajú z § 73 o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 13. septembra 2021 a v gestorskom výbore do 14. septembra 2021. Pán predsedajúci, otvorte, prosím, všeobecnú rozpravu.
M. Dzurinda, predseda vlády SR: (2001-09-06):
Ale najracionálnejšia alebo, myslím v súvislosti s tou položenou otázkou, najzaujímavejšia doplňujúca otázka znela, komu skladá účty tretí sektor. Pán poslanec, na tejto otázke vidieť ako nerozumiete princípom demokratickej občianskej spoločnosti, ako vám táto myšlienka je cudzia, ako nedôverujete ľuďom, ako nedôverujete tým, ktorí sa chcú takejto ušľachtilej činnosti, akou je pôsobenie v treťom sektore, venovať. Je úplne zjavné, že občianska spoločnosť je spoločnosťou, kde nie všetko diriguje, kontroluje, usmerňuje štát, tobôž nie jeden diktátor, ale že to je spoločnosť, ktorá otvára priestor ľudskej alebo občianskej aktivite. A práve občania združení v týchto občianskych neziskových organizáciách sú najlepšou zárukou, že s peniazmi, ktoré sa vytvárajú v spoločnosti, sa bude narábať náležite. Mnohé naše činnosti sú neviditeľné, nepopulárne, s chorými, s postihnutými. A práve v týchto neviditeľných ťažkých oblastiach bez túžby po sláve pôsobia títo ľudia z tretieho sektora. Ale ja som si všimol, pán Cuper, že aj medzi vami sú ľudia, ktorí vnímajú tretí sektor tak, ako ho vnímať treba. V utorok v televíznom spravodajstve som si všimol pána poslanca Kalmana, ktorý povedal, že Hnutie za demokratické Slovensko má záujem o podporu tretieho sektora. Tak mi to napísali, parafrázujúc váš citát, pričom ste dodali, že ale treba diskutovať o výške a že vám záleží na transparentnosti narábania s týmito peniazmi. Nebudem skrývať, že ani nie kvôli pánu poslancovi Cuperovi, ale kvôli pánu poslancovi Kalmanovi som si dal záležať na tom, aby som povedal, ak sa dohodneme a schválime pôsobenie tohto fondu, ako budeme s ním narábať tak, aby práve táto transparentnosť bola zaručená, že pôjde o výnosy, nie kapitálový podiel, že pôjde o verejné súťaže, verejné tendre, a že teda jednoducho minimalizujeme smerom k nule nebezpečenstvo nenáležitého narábania s peniazmi použitými na tento účel. Je mi veľmi ľúto, že na úrovni poslancov Národnej rady treba vlastne obhajovať to zásadné, čomu sa tretí sektor venuje, čo je prípad pána poslanca Cupera. Je mi to ľúto. Skončil som, pán predseda. J. Migaš, predseda NR SR: Ďalšiu otázku položil pán poslanec Ivan Hudec pre predsedu vlády. Otázka znie: „Dala vláda Slovenskej republiky návrh na udelenie Radu Ľudovíta Štúra pánu Kusému prezidentovi Slovenskej republiky, ako je v súlade so zákonom o štátnych vyznamenaniach, keď pána Kusého poznáme ako agresívneho antislovakistu a zástancu tragikomickej maďarskej iredenty?“ Nech sa páči, pán predseda vlády.
Kollár, Boris, predseda NR SR (2021-06-22):
Pán poslanec, ďakujem za váš príspevok. Registrujem tu tri faktické poznámky. S prvou vystúpi pani poslankyňa Záborská, nech sa páči, máte slovo pani poslankyňa.
Grendel, Gábor, podpredseda NR SR (2023-06-14):
Ďakujeme za informáciu. Prerušujem schôdzu do 14.15 h. (Prerušenie rokovania o 12.56 hodine.) (Pokračovanie rokovania o 14.15 hodine.)
Hrušovský, Pavol, podpredseda NR SR (2010-12-08):
Hlasujeme o návrhu skupiny poslancov. (Hlasovanie.) 139 prítomných, 77 za návrh, 11 proti, 50 sa zdržalo, 1 nehlasoval. Návrh sme schválili. Ďalší návrh.
A. Belousovová, podpredsedníčka NR SR: (2007-03-22):
A ďalej v diskusii vystúpi pani poslankyňa Sabolová. Nech sa páči, pani poslankyňa, máte slovo.
Jurinová, Erika, podpredsedníčka NR SR (2012-10-16):
Ukončujem týmto rozpravu a vyhlasujem ju za, teda vyhlasujem rozpravu za skončenú. A pýtam sa pána navrhovateľa, či sa chce vyjadriť k návrhu zákona.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 135, za 121, proti 1, zdržalo sa 13. Konštatujem, že sme uvedený návrh schválili. Pred ukončením schôdze, vážené pani poslankyne, vážení páni poslanci, by som vám chcel dať informáciu, že mám za sebou krátky rozhovor s prezidentom Slovenskej republiky, ktorý avizoval vrátenie niektorých zákonov, moja snaha bude, aby sa tak stalo čo najskôr, predpokladám, že schôdza môže byť budúci štvrtok, resp. utorok 18., budem sa snažiť na tieto dni to skoordinovať, samozrejme, budem akceptovať aj pripomienky príslušných zástupcov poslaneckých klubov. Vzhľadom na vyčerpanie programu ďakujem za účasť a vyhlasujem 38. schôdzu za skončenú. Lúčiť sa k Vianociam by bolo zbytočné, pretože sa vidíme. (Reakcia z pléna.) Všetko dobré. (Rokovanie 38. schôdze NR SR sa skončilo o 11.24 hodine.)
Vašečka, Richard, poslanec NR SR (2013-03-13):
Ďakujem, pani predsedajúca. Ja by som chcel oceniť vystúpenie pána poslanca Zajaca, ktoré sa týkalo možno aj takého širšieho kontextu týchto vecí, nielen samotného zákona. A chcel by som naozaj sa pridať k tomu, že tá situácia na východnom Slovensku je vážna. Bol som tam teraz cez víkend. A čo je možno dôležite, že ľudia, keď chodia po diaľnici, ak už existuje, tak si nebudú pamätať, či ju otváral Počiatek, alebo Figeľ, ale sú radi, že sa tam proste dostanú, že sa tam dostanú investori a tak ďalej. Je mi to ľúto, že už niekoľko v podstate volebných období vidím taký zápal, že sa to preťahuje o nejakú koncepciu tých diaľnic. A naozaj sa znova prihováram k tomu, aby koncepcia výstavby diaľnic nebola len nejaká koaličná, opozičná, ale naozaj celospoločenská a potom sa dávala za prioritu a pracovalo sa na tom už v závislosti na možnostiach štátneho rozpočtu a ďalších okolností, lebo inak bude stále ten východ Slovenska odstrčený a bude zaostávať. A budú tam ľudia, ktorí si naozaj nevedia inak pomôcť. Takže za toto sa prihováram. Ďakujem veľmi pekne.
Pellegrini, Peter, predseda NR SR (2015-06-18):
Pán poslanec Bobík.
Bugár, Béla, podpredseda NR SR (2011-07-07):
Pán poslanec Podmanický, existujú samozrejme podrobnejšie pravidlá rokovacieho poriadku, treba ich prečítať, tam sa dozviete. Nech sa páči, pán poslanec Paška, máte slovo.
T. Cabaj, podpredseda NR SR: (2010-02-05):
Nech sa páči, pán poslanec, máte slovo.
Krajniak, Milan, minister práce, sociálnych vecí a rodiny SR (2020-06-04):
Žiaľ, na toto vám podrobnejšie zodpovedať neviem, keďže iba zastupujem. Viem, že je to nepríjemná, nepríjemná situácia, keďže môj svokor a moja manželka pochádza z Kňažej a často tadiaľ chodievam, tak, tak tú situáciu poznám aj osobne a tie, žiaľ, tie termíny na nejaké definitívne vyriešenie sú také, aké sú, a dúfajme ešte teda, že žiad..., že tam nevznikne nejaká vojna medzi záujemcami, ktorí by chceli tú stavbu realizovať, aby sa to čím skôr dalo urobiť. O tom náhradnom riešení, žiaľ, neviem, ale určite, ak bude záujem, tak pán minister dopravy tú informáciu poskytne.
Číž, Miroslav, podpredseda NR SR (2015-05-20):
S reakciou na faktické poznámky pani navrhovateľka, má slovo.
Laššáková, Jana, podpredsedníčka NR SR (2013-09-11):
Poprosím vás, nediskutujte. Pán minister, máte záverečné slovo, nech sa páči. Pán poslanec, vystúpili ste v rozprave, takže...
Glváč, Martin, podpredseda NR SR (2017-02-10):
Pán poslanec Janckulík.
Žiga, Peter, podpredseda NR SR (2024-06-12):
(Zaznievanie gongu.) Budeme pokračovať v prerušenom rokovaní v tlači 345, čo je návrh poslancov Adama Lučanského, Milana Garaja, Andreja Danka a Rudolfa Huliaka na vydanie zákona, ktorým sa mení a dopĺňa zákon č. 211/2000 o slobodnom prístupe k informáciám a o zmene a doplnení niektorých zákonov v znení neskorších predpisov. Do rozpravy je prihlásená pani poslankyňa Kolíková, nech sa páči. (Pokračovanie rokovania v prvom čítaní o návrhu poslancov Národnej rady Slovenskej republiky Adama Lučanského, Milana Garaja, Andreja Danka a Rudolfa Huliaka na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 345.)
Mezenská, Helena, poslankyňa NR SR (2013-09-19):
(Hovorené súbežne s predsedajúcim.) Čo si vy dovoľujete?! Čo si vy myslíte?!! (Predsedajúci dohovoril, rečníčka pokračovala vo svojom vystúpení.) Zneužívate moc! Zneužívate moc! Pošliapavate demokratické a ľudské práva! Čo si to vy dovoľujete?!
Hrnčiar, Andrej, podpredseda NR SR (2017-03-30):
Končím možnosť nahlásiť sa s faktickými poznámkami. Tri faktické poznámky na vystúpenie pána poslanca. Nech sa páči, pani poslankyňa Kiššová.
Danko, Andrej, predseda NR SR (2016-04-18):
Ďakujem. Pán poslanec Lipšic Daniel.
Grendel, Gábor, podpredseda NR SR (2021-06-16):
Ako posledný s faktickou poznámkou pán poslanec Marian Kotleba.
M. Hort, podpredseda NR SR: (2008-12-02):
Slovo má teraz pán poslanec... Pani Mušková, poprosím druhýkrát skôr sa prihlásiť, aby som  nemusel porušovať rokovací poriadok. Takže ešte pani Ľudmila Mušková sa hlási. Slovo dostáva teraz pán poslanec Béla Bugár.
Glváč, Martin, podpredseda NR SR (2019-09-17):
Ďakujem. S faktickou poznámkou jeden poslanec. Končím možnosť prihlásiť sa. Poslanec Heger, nech sa páči.
Blanár, Juraj, podpredseda NR SR (2021-06-22):
Ďakujem, pán spravodajca. Otváram rozpravu. Konštatujem, že písomne som neobdržal žiadnu prihlášku. Dávam možnosť prihlásiť sa ústne. Pán poslanec Filip Kuffa. Nikto viac? Ak tomu tak nie je, uzatváram možnosť prihlásiť sa ústne do rozpravy. O slovo ako prvý požiadal v zmysle rokovacieho poriadku pán predkladateľ Šudík, ktorému udeľujem slovo, a po ňom sa pripraví pán poslanec Filip Kuffa. Nech sa páči.
Ľ. Martinák, poslanec: (2007-11-27):
Druhá vec, v takej vysokoodbornej téme dovolím si tvrdiť, že ste politikárčili tak na 90 %. Ďakujem.
Jurinová, Erika, podpredsedníčka NR SR (2014-09-24):
Na vaše vystúpenie, pán poslanec, nie sú žiadne faktické poznámky. Vyhlasujem rozpravu za skončenú. Pán navrhovateľ, chcete sa vyjadriť? Nech sa páči, máte slovo.
Klus, Martin, podpredseda NR SR (2019-10-23):
Ďakujem. Tak skúsim to do tretice uzatvoriť, teda rozpravu. Máte záujem sa vyjadriť ešte v rámci rozpravy? Ďakujem pekne. Prerušujem rokovanie o tomto bode programu a pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony. Návrh zákona má parlamentnú tlač 1712, návrh na jeho pridelenie na prerokovanie výborom je v rozhodnutí č. 1813. Dávam slovo poslankyni Adriane Pčolinskej, aby za skupinu poslancov návrh zákona uviedla, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony , tlač 1712.)
Mikulec, Roman, dočasne poverený minister vnútra SR (2023-02-01):
Ďakujem pekne, pán predsedajúci. Vážené dámy poslankyne, vážení páni poslanci, hlavným účelom návrhu zákona je realizácia Programového vyhlásenia vlády Slovenskej republiky na obdobie rokov 2021 až 2024, v ktorom sa vláda prihlásila k aktívnej politike podpory dobrovoľníctva, uvedomujúc si, že dobrovoľnícke organizácie zohrávajú nezastupiteľnú úlohu v spoločnosti a dôležitú úlohu pri každodennej pomoci ľuďom. Zákon o dobrovoľníctve bol prijatý pred desiatimi rokmi a aplikačná prax legislatívnej úpravy v tejto oblasti priniesla niekoľko požiadaviek, ktoré je potrebné novelou zákona upraviť. Ich cieľom je najmä podporovať rozvoj a budovanie kapacít dobrovoľníckej činnosti s dôrazom na kľúčové prvky manažmentu dobrovoľníkov. Navrhovaná úprava má vytvoriť podmienky pre systematickú finančnú podporu dlhodobých dobrovoľníckych programov. S cieľom zabezpečiť kvalitu práce s dobrovoľníkmi je mechanizmus postavený na dobrovoľnej akreditácii organizácií, ktoré s dobrovoľníkmi pracujú. Akreditácia v oblasti dobrovoľníckych činností je navrhovaná ako dobrovoľné štátne overenie spôsobilosti vysielajúcej organizácie alebo prijímateľa dobrovoľníckej činnosti. Po získaní akreditácie môžu tieto organizácie požiadať ministerstvo vnútra o poskytnutie dotácie. Akreditácia organizácií v oblasti dobrovoľníckych činností môže tiež slúžiť ako značka kvality pre dobrovoľnícke organizácie. Vážený pán predsedajúci, vážené dámy poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem pekne.
Vaľová, Jana, poslankyňa NR SR (2016-09-13):
Ďakujem veľmi pekne. Vážená pani kolegyňa, no ja len otváram oči aj ústa. Vy viete, v akej ste strane? Veď váš pán predseda Sulík tu prvý doniesol staré televízory a obrazovky a meral nám čas a obmedzoval rozpravu. Vy viete, kam ste stúpila? Či si myslíte, že ste teraz ako ľalia?! Veď vy ste v strane, ktorá má nejakú históriu! Ktorá obmedzovala poslancov v parlamente a ktorá robila kroky, ktoré robila. Ďalej rozprávate o tom, že niekto tu robí dymovú clonu. Keby nebolo dymu, nemuselo by byť clony ani hasičov. Normálne predtým fungovalo v parlamente, ja už som tu niekoľko rokov, že mohli sa tu používať nejaké pomôcky, dajme tomu nejaké grafy, ale až vaša strana spolu s pánom Matovičom tu zaviedli rôzne busty, postavy, peniaze sypali, drogy sypali na hlavy, sáčky sypali. Proste toto tu nebolo. A my tiež chodíme medzi občanov a pravidelne a tiež sa im to nepáči. Takže ja si myslím, že tie pravidlá sú skutočne, naozaj veľmi potrebné. A prosím vás pekne, ako poslankyňa rozprávate, mestského zastupiteľstva, aspoň som si to prečítala, neviem, či ešte ste, ale dúfam, že áno, že všetky veci v tomto rokováku sú zlé. Ja už len jednu vec tam určite vidím, ja vidím viac vecí. Prítomnosť zisťovania poslancov, to som už ikskrát povedala, vysvetľuje si prokuratúra, že sú tí, ktorí sú zapísaní. Vaša podpredsedníčka parlamentu zisťuje opticky, čo je znásilňovanie, brutálne násilie. Preboha, pani poslankyňa, máte vy vôbec niečo pre tých ľudí, čo robíte, optimistické? Takéto slová z úst ženy jednej, takéto ťažké, strašné slová, ktoré som tu počula, no poviem vám pravdu, neviem, čo si o tom mám myslieť. Ďakujem.
P. Hrušovský, predseda NR SR: (2005-06-30):
(Hlasovanie.) 136 prítomných, 114 za návrh, 19 sa zdržalo, 3 nehlasovali. Pozmeňujúce návrhy pani poslankyne Černej sme schválili. Pán spoločný spravodajca.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 68, proti 40, zdržalo sa 23. (Potlesk.) Tento bod sme schválili. Nech sa páči, môžeme pokračovať ďalej. M. Demeterová, poslankyňa: V rozprave odzneli dva pozmeňujúce návrhy. Prvý bol môj pozmeňujúci návrh, ktorý je vlastne tou alternatívou, legislatívnym upresnením bodu č. 4 zo spoločnej správy. Prosím, dajte hlasovať.
Cigániková, Jana, poslankyňa NR SR (2016-05-25):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Z. Kramplová, poslankyňa: (2009-02-04):
Upriamujem rovnako pozornosť na to, že v zákone, v § 11, ktorý tu už môj predrečník spomínal, je veľmi dôležitá filozofia, ktorá je tu upravená, hlavne z toho dôvodu, že po roku 1989 boli takmer všetky siete ústavu predané alebo boli v privatizácii, alebo to bolo realizované iným spôsobom, pričom vlastne problémy nastali s prevádzkou hydrologickej a meteorologickej siete na cudzích pozemkoch. Konečne prichádza spôsob, ako to vyriešiť, samozrejme, beriem do úvahy aj to, že treba odškodniť tých, ktorí nebudú môcť vykonávať svoje vlastnícke právo, ale to, myslím si, dá sa doriešiť v rámci druhého čítania a v rámci prerokovávania návrhu vo výboroch. Pre hydrometeorologickú službu je dôležitý aj § 12 a § 13 o nameraných údajoch, lebo tieto údaje, čo ústav zverejnil, na stránkach webových sa objavovali na iných pre komerčné využitie, ktoré nebolo nikdy ničím postihnuteľné. Proste to, čo zákon nezakazoval, to povoľoval. A tu bol ten základný problém v praxi. Poviem len jeden príklad. A to sa týkalo informácií, ktoré zverejnil zámerne Hydrometeorologický ústav o teplote na Chopku, kde dal rozdiel jeden až dva stupne, pričom daná organizácia na svojej webovej stránke preniesla presne tú istú chybu, ktorá sa stala zámerne v rámci meteorologickej služby. A tým bolo aj vlastne dokázané, že tieto rôzne inštitúcie preberajú údaje a vlastne využívajú ich na komerčné účely. Čiže som rada, že sa prichádza s takýmto riešením. To znamená, že konečne Hydrometeorologický ústav bude mať aj peniaze na modernizáciu prístrojov, na kvalifikovaný personál a veľkoplošný zber či prípadné analýzy, ktoré realizuje. Z tohto dôvodu, vážené panie poslankyne a páni poslanci, odporúčam, aby tento zákon bol schválený, aby bol doplnený v rámci pripomienok a v rámci rokovania vo výboroch. Ale pokladám ho za nesmierne dôležitý pre ďalšie fungovanie Hydrometeorologického ústavu a hlavne plnenie záväzkov Slovenskej republiky vo vzťahu k medzinárodným organizáciám týkajúcim sa hydrológie, meteorológie a klimatológie. Ďakujem za pozornosť.
P. Paška, predseda NR SR: (2008-11-27):
Takže, dámy a páni, poprosím vás o pozornosť, budeme pokračovať. Pani poslankyňa Laššáková – s procedurálnym návrhom.
Svrček, Miloš, poslanec NR SR (2022-09-27):
Ďakujem za slovo, pán predsedajúci. Poviem fakt. V roku 2022 sú ceny regulované, nie zastropované, skrátene, silová časť energie bola určená Úradom pre reguláciu sieťových odvetví podľa vyhlášky, vy ju určite poznáte, 18/2017 ako priemer koncových cien na burze v prvom polroku v roku 2021. Paradoxom, pán poslanec, je, že za navýšením koncových cien ešte vo väčšej miere prispelo práve ÚRSO – nominácia SaS, ktoré zmenilo na tlak Ministerstva hospodárstva Slovenskej republiky, kuratela SaS, vyhlášku 18/2017 a určilo pre výpočet ceny komodity pre zraniteľných odberateľov ako smerodajné mesiace práve august a september. To určite tiež viete. Takže o tom populizme by ste mohli skôr adresovať alebo tie slová o populizme skôr adresovať do svojej vlastnej strany, nie na nás, a držme sa teda faktov. A ja som pomaly odpadol, keď ste tuná rozprávali, že Európska komisia alebo Európska únia nie je zodpovedná za to, že čo sa tuná deje. Však sme videli, s čím prišla Európska komisia, von Leyenová. Slovensko by to stálo alebo slovenské domácnosti 4 až 5 mld. eur. Nás by to stálo toľko. S tým prišla taká veľká Európska komisia. Tak prosím vás, tie bláboly, ktoré ste tu rozprávali, si nechajte pre seba, pretože vy ste ten populista a vy ste ten blábolista. Ďakujem.
Nehézová, Jana, poslankyňa NR SR (2018-02-14):
Vážené kolegyne, kolegovia, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 833. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 867 z 15. januára 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 12. marca 2018 a v gestorskom výbore do 13. marca 2018. Otvorte, prosím, všeobecnú rozpravu.
Pellegrini, Peter, predseda NR SR (2015-09-22):
Prezentujme sa a hlasujme o bodoch 1 až 9 spoločne s návrhom gestorského výboru schváliť. (Hlasovanie.) Prítomných 133 poslancov, za hlasovalo 79, zdržalo sa 54 poslancov. Tieto body sme schválili.
Borec, Tomáš, minister spravodlivosti SR (2015-09-25):
Ďakujem pekne, pán predsedajúci. Veľmi stručne chcem zaujať stanovisko, keďže ide o prvé čítanie. Nechcem zachádzať do podrobností, bolo tuná, samozrejme, napriek tomu analyzované mnoho, mnoho konkrétností. Chcel by som len povedať, teda že som presvedčený o tom, že Úrad pre verejné obstarávanie bude ochotný urobiť nejaké stretnutie s vami poslancami k daným témam, ktoré ste naznačili dnes, a som presvedčený aj o tom, že akékoľvek návrhy, ktoré vylepšia alebo zjednodušia právnu úpravu naznačeným smerom, myslím si v tej odbornej časti diskusie, ktorá tu dnes zaznela, bude prínosom a ja sa tomu nebránim. Toľko stručne z mojej strany. Ďakujem pekne.
Blanár, Juraj, podpredseda NR SR (2023-03-30):
Ďakujem poverenému členovi overovateľovi pánovi Svrčkovi... Svrčekovi, že nás informoval o výsledku voľby. Ja len skonštatujem, že Národná rada nezvolila nikoho za člena Rady pre mediálne služby a bude opakovaná voľba. Teraz poprosím povereného overovateľa, aby informoval o voľbe člena Rady rozhlasu a televízie Slovenska, najskôr za oblasť televízneho vysielania. Nech sa páči, pani poslankyňa Kavecká.
Pellegrini, Peter, predseda NR SR (2015-01-27):
Ďakujem veľmi pekne, pán minister. Teraz poprosím spravodajkyňu, ktorú navrhol gestorský výbor, pani poslankyňu Annu Vittekovú, aby uviedla správu o prerokovaní.
Tomáš, Erik, poslanec NR SR (2023-01-24):
Pán poslanec Vetrák, aby som používal teda váš jazyk, tak motáte a bľabotáte tu vy tak akurát. Vy, že sa nebojíte júnového termínu? Vy sa ho bojíte ako čert kríža a robíte všetko pre to, aby tie voľby v júni neboli. A keď hovoríte, že my sme mali rokovať so SaS-kou a vy by ste sa pridali, pán Vetrák, keby ste sa pridali so SaS-kou, by sme už ani vôbec rokovať nemuseli, ale keďže SaS-ka po tom všetkom, čo ste si navzájom navyvádzali, prvé po povalení vlády, čo urobila, tak utekala do náručia Eduarda Hegera a vášho OĽANO, tak ani sme nemali prečo rokovať, ani sme nestihli, lebo potom sme už len videli opäť pobehovať po úrade vlády, ako s vami skladáte tú deväťdesiatku, len aby tie voľby v tom júni neboli, takže bľabotáte a motáte tak akurát vy, pán Vetrák, a neskutočne. Pani Zemanová, jablká, jablká s hruškami, možno pomiešate vy SaS a tá strana Jablko, či jak sa volá, čo vzniká. Ja som predsa polovicu zo svojho prejavu venoval tej ústave a naozaj, keď tam dávate tieto prvky, že tam nemá byť referendum o predčasných voľbách, že tam jednoducho chcete zabetónovať systém, o ktorom ešte OĽANO predtým spievalo, aký je skvelý, tak uznajte, že toto neni jednoduchá, jednoduchá ústava, pani Zemanová, takže vy ste to opäť len celé zase skomplikovalo... skomplikovali, ale aj tak aj tá SaS-ka celá dopadne. Vy jednoducho meníte názory, ako som to už dnes povedal, nie z dňa na deň, ale z hodiny na hodinu. Ešte v nedeľu váš líder Richard Sulík hovoril v Na telo, ako budete nemať žiadne podmienky, SaS-ka stiahne všetky podmienky k ústave, aké to bude jednoduché, a už dnes tam zase stojíte a to celé komplikujete. Ale keď chcete mať svoje percentá pod 5 %, nech sa páči, nech sa páči. A čo sa týka SME RODINA, len som povedal, že pokiaľ by ste trvali na júnovom termíne a nie aj na septembrovom, tak naozaj ten júnový termín mohol byť. Ale opäť na obe strany, páni zo SME RODINA.
Blanár, Juraj, podpredseda NR SR (2022-06-23):
Teraz v rozprave vystúpi pani poslankyňa Žitňanská, po nej pani poslankyňa Šebová.
Simon, Zsolt, poslanec NR SR (2014-11-09):
Pán Kéry, v tejto krajine občania a ľudia tejto krajiny rozhodujú o tom, kto tu bude vládnuť. Oni vám vystavia účet. My musíme na to upozorniť. V každom prípade ale ja si vyprosím, aby ste tu dezinformovali. Ja som povedal, že DPH ste nedovolili znížiť, hoc v zákone bola podmienka, keď sa deficit zníži pod 3 %, tak sa vráti DPH z 20 na 19 %. Vaši kolegovia tam pred vami predložili v prvom polroku návrh, že táto podmienka sa uplatňovať nebude. S tým súhlasíte, že táto podmienka sa má uplatňovať? Tak, prosím, aj na túto schôdzu je predložený môj návrh, ktorý práve túto podmienku opätovne vracia do tej polohy, v akej polohe bola. Podporte to a DPH sa zníži z 20 na 19 %. A nie je možné ľuďom donekonečna tĺcť hlúposti do hlavy. Vy ste majstrami, celý SMER, na odvedenie pozornosti, ale ľudia zistia, akí ste. A najväčší príklad, najnázornejší príklad toho je to cétečko, miesto troch cétečiek ste kúpili jedno. To nie je marža, to je úžera.
P. Hrušovský, predseda NR SR: (2005-05-10):
(Hlasovanie.) 137 prítomných, 122 za, 1 proti, 13 sa zdržalo, 1 nehlasoval. Návrh sme schválili. Poprosím pána poslanca Gábora Gála, aby z poverenia ústavnoprávneho výboru predložil návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 548/2003 o Justičnej akadémii a o zmene a doplnení niektorých zákonov v znení zákona č. 757/2004 Z. z. (tlač 1091).
Stohlová, Tamara, poslankyňa NR SR (2024-04-30):
Ďakujem pekne za slovo. Ja budem teda reagovať k tomu zákonu o medveďoch, lebo mne to tak dáva zmysel, že by sme sa držali aj trošku rámcovo tých tém, kvôli ktorým sme tu, lebo ony sú samé osebe dosť komplikované. Ďakujem, pán poslanec Hlina, za to rozobratie situácie s vlkmi. Myslím, že ste použili výborné argumenty presne, prečo tá situácia je odlišná. Presne, ak toto je riešenie pre medvede, tak to nijakým spôsobom nesedí, nesúvisí s vlkmi, nemá to v tom zákone čo hľadať. Chcela by som akurát podotknúť ešte, vyjadriť sa k tomu, čo ste vy na začiatku nazvali kalibráciou, čo mali byť akoby nejaké, niečo, z čoho vychádzame a na čom sa všetci zhodneme. Ja naozaj chcem mať vecnú diskusiu, lebo bez toho som presvedčená, že sa nikam nepohneme. A tak teda si dovolím opätovne opraviť to, že my jednoducho nemáme dáta, nemáme argument, kvôli ktorému by sme mohli povedať, že situácia, alebo teda že populácia medveďov je premnožená, alebo žeby rástla. Nemáme, nemáme o tom tie dôkazy, nemáme o tom, na to tie argumenty a ja si myslím, že by sme tým pádom, nemali by sme si to stanovovať na začiatku diskusie ako nejaký fakt. Jediná štúdia, ktorú máme k dispozícii, nám hovorí, že tá populácia je stabilizovaná. Voči jej metodika bola nejaká kritika, okej. Tá metodika bola pomerne podobná ako štúdia, ktorá bola vypracovaná desať rokov predtým, ktorá je akceptovaná, ale okej, ak je tu voči nej kritika, nedôvera, urobme ďalšiu. Aj tak by sme takéto, takýto monitoring mali robiť v prípade chránených živočíchov. Ale, a to je kľúčové, aj tak to pre riešenie situácie so stretmi nie je to najdôležitejšie, pretože, ako sme si aj na historických údajoch ukázali, tie strety tu máme aj pri populácii 500 a ten samotný počet nie je to najdôležitejšie, čo potrebujeme riešiť.
Paška, Pavol, predseda NR SR (2014-03-27):
Prerušujem rokovanie o tom bode programu. Vzhľadom na to, že je 11.58 hodín, navrhujem, aby sme prerušili rokovanie, vyhlasujem obedňajšiu prestávku a budeme pokračovať v rokovaní o 14.00 hodine popoludní pravidelným bodom hodina otázok. (Prerušenie rokovania o 11.58 hodine.) (Pokračovanie rokovania o 14.00 hodine.)
Lipšic, Daniel, poslanec NR SR (2014-11-09):
Pán premiér, asi pred dvomi týždňami tu bol váš generálny prokurátor, ktorý nám v správe za minulý rok o činnosti prokuratúry povedal, že žiadna veľká korupčná kauza odhalená nebola. Bol to váš generálny prokurátor. Ak ste odvolávali premiérku Radičovú za Osrblie, tak to bola kauza, ktorá bola veľká, pretože sme ju odhalili. Za vašej vlády sa žiadne veľké kauzy neodhaľujú nie preto, že by neboli, ale preto, že ich zametáte pod koberec. To je fakt. Spomínali ste rôzne tendre. Ja len spomeniem jednou vetou, u nás bolo pravidlo na vnútre, pokiaľ neboli minimálne traja uchádzači, tender bol zrušený, a vy ste práve spomenuli tie zrušené tendre, vtedy to fungovalo. Ja som spomenul pred pár dňami, že najhoršia je korupcia v zdravotníctve, pretože tam ide o ľudský život. Dnes som bol v Nitre a v Solčanoch. Tam to asi poznáte. Pre mňa jedným z najemotívnejších zážitkov s ľuďmi, keďže moji rodičia sú lekári, je, keď niekto za mnou príde a povie mi na ulici ako celkom neznámy človek, že buď môj otec alebo moja mama im zachránili život alebo pomohli. Aj dnes jedna pani v Nitre za mnou prišla. A ako moji rodičia, tak aj tisíce lekárov zachraňujú ľudské životy. Tým, ako umožňujete rozkrádanie v zdravotníctve, vy im zväzujete ruky pri záchrane životov. Ak sa musia potom lekári rozhodovať, pretože nemajú peniaze, komu drahý liek onkologický dajú alebo nedajú, pretože rozkrádate v prístrojoch, v rekonštrukciách, tak to je to najperfídnejšie, čo môže byť. Vy tento systém tolerujete. Pán nad vami, o ktorom bude potom v príspevku hovoriť, ho podľa mojej mienky svojou funkciou garantuje.
Lipšic, Daniel, poslanec NR SR (2015-12-02):
Ďakujem. Ja odcitujem, čo ten návrh vlastne navrhuje, aby sme si aj rozumeli, lebo si myslím, že hovoríme o dvoch veľmi rozdielnych veciach. Takže budem čítať: „Na základe verejného zdravotného poistenia sa plne uhrádza aj ambulantná zdravotná starostlivosť v domácom prostredí pre dieťa do dovŕšeného jedenásteho roku veku vrátane úhrady dopravy pre lekára do a z domácnosti dieťaťa.“ Čiže to rieši možnú úhradu. „Ambulantnú zdravotnú starostlivosť v domácom prostredí vykonáva všeobecný lekár pre deti a dorast.“ A teraz tá účelová veta, ktorú možnože kolegovia si – a možno aj kolega Kuffa – nevšimli: „O nutnosti poskytnutia zdravotnej starostlivosti v domácom prostredí rozhoduje všeobecný lekár pre deti a dorast na základe posúdenia príznaku ochorenia dieťaťa, pričom o rozhodnutí o príznakoch dieťaťa vykoná záznam do zdravotnej dokumentácie.“ Čiže vytvoriť tú situáciu, že čaká 70 detí v čakárni a z osady zavolá kverulant a lekár sa musí zdvihnúť a odísť, jednoducho nie je pravda. Ja by som bol rád, keby sme si naozaj návrhy zákonov čítali s porozumením a s otvorenou mysľou. Ďakujem veľmi pekne, pani predsedajúca.
Šimečka, Michal, podpredseda NR SR (2024-01-10):
Ďakujem pekne. Pani poslankyňa Luščíková.
Bugár, Béla, podpredseda NR SR (2017-12-08):
Ďakujem. Znovu dávam slovo spravodajcovi z hospodárskeho výboru, pánovi poslancovi Pucimu, nech sa páči.
Raši, Richard, poslanec NR SR (2015-12-11):
Ďakujem pekne. Vážený pán minister, je čas obeda, možno by som sa vrátil k Matovičovým chlebíčkom v Paríži. Chcem dať do kontrastu dvoch veľkých politikov. Barak Obama povedal, že žiadna výzva nie je väčšou hrozbou pre budúce generácie, ako sú klimatické zmeny. Náš politik našej politickej scény Igor M. povedal, že preňho je samit o producírovaní sa a jedení chlebíčkov. Potom sa pýtam, prečo mal záujem zúčastniť sa na tomto mítingu svetových lídrov na klimatickom samite aj šéf výboru pre pôdohospodárstvo a životné prostredie? Tak hádam nie preto, aby ste tam išli jesť chlebíky a producírovať sa, ale kvôli tomu, že ide o mimoriadne vážny samit, ktorý nikto nespochybňuje. Takže tu vidíte aj ten rozkol vo vlastnej strane, kde normálna časť strany pochopí veľkosť tohto mítingu a líder tejto strany nepochopí ani základné veci. A ešte by som upozornil, pán minister, na jeden dôležitý fakt, čo teda verím, že starostovia obcí, ktorí sú tu, si ho uvedomia aj vtedy, keď sa Béla Bugár príde k nim ukázať. Páni starostovia, Béla Bugár povedal, že kryjete korupciu. Tak ja verím, že keď príde na politické mítingy práve do vašich obcí, tak si to s ním aj s občanmi vysvetlíte. A dovoľte mi na záver zopakovať to, čo z tohto celého vyplýva. Ako som už povedal na začiatku, keďže všetky argumenty Igora Matoviča boli vyvrátené, stále o ňom platí, zlodej kričí, chyťte zlodeja. Matovič, zlodej, kričí, chyťte zlodeja. Ďakujem pekne.
Paška, Pavol, predseda NR SR (2014-05-29):
(Zaznievanie gongu.) Kolegyne, kolegovia, budeme pokračovať faktickými poznámkami na vystúpenie pána ministra životného prostredia. Poprosím vás, aby ste zaujali svoje miesta. (Ruch v sále.) Kolegovia, páni poslanci, poprosím vás! Pán poslanec Bugár. [Pokračovanie rokovania o vládnom návrhu zákona, ktorým sa dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony , tlač 1037.]
Žiga, Peter, podpredseda NR SR (2023-11-14):
S ďalšou faktickou pán poslanec Matovič.
Žiga, Peter, podpredseda NR SR (2024-10-02):
Na vaše vystúpenie evidujem tri faktické poznámky, ako prvý pán poslanec Jakab. Nie je v sále. Pán poslanec Kišš, nie je v sále. Pán poslanec Dostál, nech sa páči.
P. Kubovič, poslanec: (2010-02-04):
A zase sa vraciam k tomu, čo som povedal na začiatku. Ide o to, čo tým chcete dosiahnuť. A keďže som na to stále nikde nenašiel odpoveď, tak môžem skonštatovať len jediné, opäť ďalšia účelová zmena zákona, ktorá má niekomu poslúžiť, ktorá niekomu vyhovuje. Ale myslím si, že vaše ministerstvo a vaša sekcia, ktorú tam máte, by mala aj o tom hovoriť, ako sa vysporiadať s problémami, ktoré naozaj existujú na Slovensku v rámci samosprávy, a vy ste v tomto smere za tri a pol roka neurobili vôbec nič. A preto takýto návrh novely, ktoré aj návrhy mojich kolegov možno zjemňujú túto novelu a robia ju aspoň trocha takou, že sa dá použiť, jednoducho nebudú prijaté, tak v žiadnom prípade takúto novelu podporiť nemôžeme. Ďakujem.
J. Líška, poslanec: (2009-09-08):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené podľa § 71 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady. Predseda Národnej rady posúdil uvedený návrh podľa § 70 ods. 1 zákona Národnej rady SR o rokovacom poriadku a podľa legislatívnych pravidiel zaradil ho na rokovanie 40. dnešnej schôdzi Národnej rady SR. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku. Z hľadiska vecného zastávam stanovisko, že predložený návrh zákona rieši závažnú problematiku. Pani predsedajúca, otvorte rozpravu.
Šimko, Jozef, poslanec NR SR (2020-09-22):
Ďakujem pekne. Vážený pán podpredseda, vážené kolegyne, kolegovia, ono neviem, či všetci viete, ale mali by ste vedieť, že tu vystúpil a zopár slov nám povedal práve primár interného oddelenia Vojenskej nemocnice Ružomberok. To znamená, že to je človek, naslovovzatý odborník. A ja verím tomu, že si ho veľmi dobre vypočul aj pán Ševčík, aj ďalší kolegovia, ktorí v podstate protestujú a majú iný názor ako napr. my poslanci za ĽSNS, a že v podstate nesúhlasia s naším názorom, že dajme možnosť, aby očkovanie toho dieťaťa alebo človeka rozhodol ten človek, matka, otec alebo rodinní príslušníci. Vážení kolegovia, však, prosím vás, pochopte už konečne, my nie sme proti očkovaniu, ale, prosím, sme proti tomu, aby sme to nariaďovali, ba dokonca, aby sme v podstate zabránili tomu, že niekto za to dostane pokutu v zmysle zákona, čo chcete prijať. Ja vás skutočne všetkých vyzývam v duchu príhovoru pána MUDr. Urbana, aby ste v tomto duchu hlasovali a uvažovali nad tým, že či vôbec je nutné takýto zákon vôbec presadiť do života. Prosím, uvažujte nad tým a verím tomu, že nájdeme u vás pochopenie ako u niektorých kolegov, v podstate koaličných poslancov, ktorí konečne pochopili alebo pochopili to, čo teoreticky povedal zaobalene pán Urban. Ja mu skutočne ešte raz veľmi pekne ďakujem a želám mu veľa úspechov ako primárova interného oddelenia v Ružomberku. Ďakujem pekne.
Pfundtner, Edita, poslankyňa NR SR (2014-09-17):
Ďakujem veľmi pekne za faktické poznámky, aj keď čiastočne sa týkali práve mojej predrečníčky, ale ja viem, že ťažko sa diskutuje s faktami a s číslami, môžem vyjadriť len svoje presvedčenie, že snáď tie ďalšie čísla v nastávajúcom programovom období budú pre Slovenskú republiku omnoho priaznivejšie. Ďakujem pekne.
Laššáková, Jana, podpredsedníčka NR SR (2013-12-06):
Pán poslanec Blaha, nech sa páči.
Glváč, Martin, podpredseda NR SR (2019-04-03):
Poslanec Budaj.
Viskupič, Jozef, poslanec NR SR (2010-11-05):
Následne by som vás chcel poprosiť, pán predsedajúci, aby ste dali hlasovať o tom, že Národná rada sa uzniesla prerokovať predložený návrh v druhom čítaní.
L. Köteles, poslanec: (2005-11-08):
A odporúčam, aby sme hlasovali o spoločnej správe v tomto poradí, spoločne o bodoch 1, 2, 3, 4, 5, 7, 8, 9, 10, 11, 13 a 15 s odporúčaním schváliť ich.
B. Bugár, podpredseda NR SR: (2004-09-07):
(Hlasovanie.) Prítomných 133 poslancov, za 126, proti 1, hlasovania sa zdržalo 6. Konštatujem, že aj tento návrh uznesenia sme schválili. Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína (tlač 839). Pán poslanec Zsolt Komlósy, ste spravodajcom, nech sa páči, môžeme pristúpiť k prvému hlasovaniu. Zs. Komlósy, poslanec: Ďakujem pekne za slovo. Vážené dámy a páni, odporúčam, aby sa Národná rada uzniesla na tom, že posunieme tento vládny návrh zákona do druhého čítania.
Hrnčiar, Andrej, podpredseda NR SR (2017-10-10):
Ďakujem. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Heger.
Hrnčiar, Andrej, podpredseda NR SR (2017-02-01):
Ďakujem. Dávam slovo spoločnému spravodajcovi z výboru pre zdravotníctvo, poslancovi Jozefovi Valockému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Figeľ, Ján, podpredseda NR SR (2014-03-27):
Do 11.00 hodiny ide rozprava. Nech sa páči.
Fico, Robert, predseda vlády SR (2024-02-15):
To je zábava, to je zábava, čo, páni kolegovia, to je fakt zábava. (Reakcia z pléna.) Áno, áno, áno, áno. (Reakcia z pléna.) Ja to neriešim, ja som otázku dostal, to je veľká zábava. (Zaznievanie gongu.) Takže ja chcem povedať jednu vec, že budem žiadať všetky zainteresované orgány, ktoré budú zodpovedné za prípravu všetkých podujatí, ktoré sa týkajú mesta kultúry v Trenčíne, aby sa takéto niečo na Slovensku nikdy nestalo. Ja si neviem predstaviť, že toto je normálne. Lebo to nie je normálne a zapadá to automaticky do tej prvej časti mojej odpovede, kde sme hovorili, že politika na Slovensku nie je iba sociálna alebo antisociálna. Vy ste antisociálni, vy ste ešte aj proti trinástym dôchodkom, ale vy nie ste normálni, to je celý problém. (Reakcie z pléna.) Vy považuje abnormálne veci za úplne prirodzené. (Potlesk.) Vám je úplne jedno, vám je úplne jedno, že sa nahí ľudia pretriasajú po uliciach, nahých vozíčkarov tam vyhadzujú do vzduchu; prepáčte, ja toto odmietam. Keď budem predseda vlády Slovenskej republiky nikdy nedovolím, aby takéto ohavnosti sa diali na území Slovenskej republiky. Keď to chcete, tak to podporujte, kľudne sa povyzliekajte donaha, choďte na ulice a ukazujte sa tam deťom. Ak sa vám to páči, tak to urobte, naši ľudia to robiť nebudeme. My budeme chrániť Slovenskú republiku. Ďakujem pekne. (Potlesk.)
Ľ. Vážny, minister dopravy, pôšt a telekomunikácií SR: (2006-10-17):
Účelom predloženého vládneho návrhu zákona je prevziať do právneho poriadku Slovenskej republiky čl. 8 až čl. 10 smernice Európskej únie zo 16. decembra 2002 o energetickej hospodárnosti budov. Zákon sa priradí k niekoľkým ďalším už schváleným alebo pripravovaným právnym predpisom, ktorými sa problematika energetickej efektívnosti a úspornosti premietne do nášho právneho poriadku. Návrh zákona určuje najmä intervaly pravidelnej kontroly kotlov a intervaly pravidelnej kontroly klimatizačných zariadení, ustanovuje povinnosti vlastníka budovy pri kontrole kotlov a povinnosti osôb oprávnených vykonávať pravidelnú kontrolu kotlov. Zákon upravuje podmienky a postup pri výkone týchto činností, pravidelná kontrola kotlov a pravidelná kontrola klimatizačných zariadení bude pre oprávnené osoby živnosťou a jej osobitnou podmienkou bude odborná spôsobilosť, ktorá sa preukáže skúškou. Táto právna úprava je vyjadrená v čl. II návrhu zákona, ktorou sa dopĺňa zákon č. 455/1991 Zb. o živnostenskom podnikaní v znení neskorších predpisov. Za nesplnenie povinnosti pravidelnej kontroly kotlov a klimatizačných zariadení sa navrhujú vlastníkovi budovy sankcie, ktoré budú prejednávať a ukladať obce alebo v prípade, že vlastníkom budovy je obec, Štátna energetická inšpekcia. Prijatie zákona bude znamenať povinnosť vlastníkov verejných budov zabezpečiť od 1. januára 2008 pravidelné kontroly kotlov a klimatizačných zariadení. Príprava odborne spôsobilých osôb bude prebiehať do 1. januára 2008. Potreba zabezpečiť pravidelnú kontrolu si síce vyžiada zvýšené náklady vlastníkov verejných budov, ale výsledkom kontroly budú racionalizačné opatrenia, ktoré prinesú úspory palív, čím sa tieto náklady vykompenzujú. Vážený pán predsedajúci, vážené panie poslankyne, vážení páni poslanci, schválenie predloženého návrhu zákona je povinnosťou Slovenskej republiky vyplývajúcou z členstva v Európskej únii. Okrem toho v súvislosti s inými predpismi v oblasti energetiky prispeje k úspore energií. A z tohto dôvodu vás žiadam o podporu pri jeho schvaľovacom procese. Ďakujem.
Ďuriš Nicholsonová, Lucia, podpredsedníčka NR SR (2017-12-12):
Ďakujem veľmi pekne, pani poslankyňa. Takže konštatujem, že Národná rada v tajnom hlasovaní nezvolila pána Allana Böhma za člena Súdnej rady . Vykoná sa nová voľba, termín bude včas oznámený. Ďakujem. Teraz budeme pokračovať v riadnom programe a chcem sa ale opýtať, keď mi tu nenechali úplne jasné inštrukcie, sme pri prvom čítaní o návrhu poslancov Národnej rady Ota Žarnaya, Miroslava Beblavého, Viery Dubačovej? Tak. A sme v písomnej časti rozpravy a v rozprave vystúpi pán poslanec Oto Žarnay, nech sa páči. Poprosím pani spravodajkyňu Renátu Kaščákovú, aby zaujala miesto určené pre spravodajcu. Pán poslanec Žarnay, vy ste to aj uvádzali, že, tento návrh zákona? Áno, nech sa páči. [Pokračovanie rokovania o návrhu poslancov Národnej rady Slovenskej republiky Ota Žarnaya, Miroslava Beblavého, Viery Dubačovej a Kataríny Macháčkovej na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 741.]
Šeliga, Juraj, podpredseda NR SR (2020-09-16):
Ďakujem. Tri faktické poznámky na vaše vystúpenie. Pán poslanec Blaha, nech sa páči.
Puci, Róbert, poslanec NR SR (2017-09-13):
Ďakujem pekne. Predseda Národnej rady Slovenskej republiky rozhodnutím č. 715 z 31. augusta 2017 pridelil návrh na voľbu predsedu Úradu pre verejné obstarávanie na prerokovanie Výboru Národnej rady Slovenskej republiky pre hospodárske záležitosti s tým, že Národnej rade Slovenskej republiky podá informáciu o výsledku prerokovania uvedeného materiálu a návrh na uznesenie Národnej rady Slovenskej republiky. Výbor Národnej rady Slovenskej republiky pre hospodárske záležitosti o návrhu rokoval 12. septembra 2017 s tým, že 1) vyjadril súhlas s návrhom vlády na voľbu predsedu Úradu pre verejné obstarávanie, 2) odporučil Národnej rade Slovenskej republiky podľa § 141 ods. 1 a 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na návrh vlády Slovenskej republiky zvoliť Miroslava Hliváka za predsedu Úradu pre verejné obstarávanie na päťročné funkčné obdobie odo dňa nasledujúceho po vykonaní voľby v Národnej rade Slovenskej republiky, 3) navrhol verejné hlasovanie použitím technického zariadenia v rokovacej sále. Toto, keďže je tu návrh 15 poslancov na tajné hlasovanie už nie je podstatné. Informácia Výboru Národnej rady Slovenskej republiky pre hospodárske záležitosti o prerokovaní návrhu na voľbu predsedu Úradu pre verejné obstarávanie vrátane návrhu uznesenia Národnej rady Slovenskej republiky bola schválená uznesením výboru č. 148 z 12. septembra 2017. Týmto uznesením výbor zároveň poveril spoločného spravodajcu Róberta Puciho, aby informoval o výsledku prerokovania výboru a predniesol návrh uznesenia Národnej rady Slovenskej republiky. Ďakujem, otvorte, prosím, rozpravu.
Žiga, Peter, podpredseda NR SR (2024-02-08):
Pán poslanec Matovič.
P. Hrušovský, predseda NR SR: (2005-01-20):
Ľ. Lintner, poslanec: Pán predseda, gestorský výbor neprijal k tomu správu a keďže navrhovateľ v podstate v rozprave predložil identické uznesenie, takže by sme hlasovali presne v poradí, ako predkladal navrhovateľ, a potom ako som predložil ja, lebo dvaja poslanci predniesli uznesenie.
Poliačik, Martin, poslanec NR SR (2014-11-09):
Ďakujem, pani podpredsedníčka. Maťo, ja na jednej strane strašne mám rád to tvoje videnie sveta napriek tomu, že v mnohom je príkro v opozícii s tým mojím. Ja som písal o tom diplomovú prácu, sú v zásade dva druhy etiky. Jeden je ten nominalistický. To znamená, že na každú situáciu A existuje riešenie B, a mám to napísané, priam vytesané v kameni a zakaždým, keď sa dostanem do situácie A, tak sa riadim riešením B. A potom je ten situacionalistický, ktorý hovorí, že neexistuje nikdy správne riešenie B, existuje iba princíp, podľa ktorého ak sa riadim, tak sa vždy dopátram k tomu správnemu výsledku. Ale napriek tomu, ja mám rád ľudí, ktorí sú konzistentní v myslení, a mám rád ľudí, ktorí sú konzistentní v svetonázore. Ale z hľadiska pohľadu na spoločnosť, jedna vec, ktorá mi vždy zaškrípe v tom tvojom prejave, je neprítomnosť toho občianskeho princípu. Slovensko nie je len národný štát. Slovensko je aj národný štát. A my nemôžeme myslieť len na národ slovenský, my musíme myslieť na občanov Slovenskej republiky. A možnože u teba je to otázkou jazyka, ale u mnohých ľudí je to problém, že je to otázkou nastavenia a kto nie je Slovák, nie je pre nich občanom Slovenska. A možnože iba jazykovo si vyladiť tento rozdiel môže byť aj potom otázka nahliadania na svet ako taký. Ďakujem.
Galek, Karol, poslanec NR SR (2016-04-22):
Pán Bugár ďakujem veľmi pekne za slovo napriek tomu môjmu klavíru.
Kremský, Peter, poslanec NR SR (2023-02-08):
Ďakujem. Ja k tomu len toľko, že neviem, ako to bolo dohodnuté s ministerstvom, keď ministerstvo nesúhlasilo s tým tvojím pozmeňujúcim návrhom. K tomu sa neviem vyjadriť. Ja viem len toľko, že s tým nesúhlasili. A k tomu zdaneniu, no vtedy to nebolo možné vypustiť, teraz verím, že je to možné. Čiže keď sa nepodarí raz, dvakrát, ja to skúsim aj tretíkrát. Čiže to je to, čo som priniesol a prečo žiadam podporu. Keď to podporiť nechcete, tak, žiaľ, budeme musieť pre to hľadať podporu inde. Ďakujem.
Jurinová, Erika, podpredsedníčka NR SR (2015-11-12):
Ďakujem pekne, pán spravodajca. Otváram všeobecnú rozpravu. Do rozpravy som dostala jednu písomnú prihlášku. Pán poslanec Igor Hraško z klubu Obyčajní ľudia a nezávislé osobnosti jedine. Týmto mu dávam slovo.
Bugár, Béla, podpredseda NR SR (2019-11-28):
Pozmeňovacie návrhy ste nepredložila, takže...